CELEX: 62019CN0679
Language: da
Date: 2019-09-12 00:00:00
Title: Sag C-679/19: Anmodning om præjudiciel afgørelse indgivet af Tribunalul Ilfov (Rumænien) den 12. september 2019 – NL mod Direcția Generală Regională a Finanțelor Publice București

16.12.2019   
            
            
               DA
            
            
               Den Europæiske Unions Tidende
            
            
               C 423/21
            
         
      Anmodning om præjudiciel afgørelse indgivet af Tribunalul Ilfov (Rumænien) den 12. september 2019 – NL mod Direcția Generală Regională a Finanțelor Publice București
      (Sag C-679/19)
      (2019/C 423/27)
      Processprog: rumænsk
      
         Den forelæggende ret
      
      Tribunalul Ilfov
      
         Parter i hovedsagen
      
      
         Sagsøger: NL
      
         Sagsøgt: Direcția Generală Regională a Finanțelor Publice București
      
         Præjudicielle spørgsmål
      
      
                  1)
               
               
                  Skal artikel 9, stk. 1, i Europa-Parlamentets og Rådets forordning (EF) nr. 1889/2005 (1) om kontrol med likvide midler, der indføres til eller forlader Fællesskabet, fortolkes således, at den er til hinder for en sanktion såsom den i artikel 653, litra i), i Hotărârea Guvernului nr. 707/2006 (regeringsdekret nr. 707/2006) fastsatte, hvorefter likvide midler af en værdi over 10 000 EUR, som ikke angives skriftligt til toldmyndighederne, konfiskeres i deres helhed og endeligt?
               
            
                  2)
               
               
                  Skal artikel 9, stk. 1, i Europa-Parlamentets og Rådets forordning (EF) nr. 1889/2005 om kontrol med likvide midler, der indføres til eller forlader Fællesskabet, fortolkes således, at den er til hinder for, at medlemsstaterne pålægger en sanktion i form af konfiskation af hele det ikke-angivne beløb, uden forudgående eller efterfølgende undersøgelse af oprindelsen af de likvide midler eller deres anvendelsesformål, og uanset deres oprindelse eller anvendelsesformål?
               
            
         (1)  Europa-Parlamentets og Rådets forordning (EF) nr. 1889/2005 af 26.10.2005 om kontrol med likvide midler, der indføres til eller forlader Fællesskabet (EUT 2005, L 309, s. 9).